Γκέλταχτ

Ο όρος Γκέλταχτ () είναι ιρλανδικός όρος ο οποίος αναφέρεται είτε μεμονωμένα είτε συλλογικά σε όλες τις περιοχές στις οποίες η ιρλανδική κυβέρνηση αναγνωρίζει ότι η ιρλανδική γλώσσα είναι η κυρίαρχη καθομιλουμένη γλώσσα, ή οικιακή γλώσσα.Webster's Dictionary – definition of Gaeltacht

Οι περιοχές Γκέλταχτ αναγνωρίστηκαν για πρώτη φορά επίσημα κατά τη δεκαετία του 1920 στα πρώτα χρόνια του ιρλανδικού ελεύθερου κράτους, μετά τη Γαελική Αναβίωση, ως μέρος μιας κυβερνητικής πολιτικής που αποσκοπούσε στην αποκατάσταση της ιρλανδικής γλώσσας.

Πλέον αναγνωρίζεται ότι οι περιοχές Γκέλταχτ απειλούνται από σοβαρή γλωσσική παρακμή.Mac Donnacha, Joe, 'The Death of a Language,' Dublin Review of Books, Issue 58, 16 June 2014: http://www.drb.ie/essays/the-death-of-a-language Έρευνα που δημοσιεύτηκε το 2015 έδειξε ότι από τα 155 εκλογικά τμήματα των Γκέλταχτ, μόνο 21 είναι κοινότητες όπου τα ιρλανδικά ομιλούνται σε καθημερινή βάση από τα δύο τρίτα του πληθυσμού ή περισσότερο.RTÉ News Report of Friday 29 May 2015NUASHONRÚ AR AN STAIDÉAR CUIMSITHEACH TEANGEOLAÍOCH AR ÚSÁID NA GAEILGE SA GHAELTACHT: 2006–2011 Τα δύο τρίτα θεωρούνται από ορισμένους ακαδημαϊκούς ως σημείο καμπής για την επιβίωση της γλώσσας.

Δημογραφικά στοιχεία

Κατά την απογραφή του 2006 της Δημοκρατίας της Ιρλανδίας, ο πληθυσμός των Γκέλταχτ ήταν 91.862,Census 2006  Principal Demographic Results; Table 33 περίπου το 2,1% των 4.239.848 κατοίκων της χώρας, με μεγάλες συγκεντρώσεις ιρλανδόφωνων να βρίσκονται στις δυτικές κομητείες Ντόνιγκολ, Μέγιο, Γκόλγουεϊ και Κέρρι.Map of An Ghaeltacht , Údarás na Gaeltachta Υπήρχαν μικρότερες συγκεντρώσεις στις κομητείες του Κορκ και του Γουότερφορντ στα νότια και του Μιδ στα ανατολικά. Ωστόσο, η πιο πρόσφατη απογραφή του 2016 δείχνει ότι ο πληθυσμός των Γκέλταχτ ήταν 96.090. Αυτό δείχνει αύξηση 4,5% από το 2006.

Οι περιοχές Γκέλταχτ ιστορικά υπέφεραν από μαζική μετανάστευση. Όντας στην άκρη του νησιού είχαν πάντα λιγότερους σιδηροδρόμους και δρόμους και φτωχότερη γη για καλλιέργεια. Άλλες επιρροές ήταν η άφιξη μη ιρλανδόφωνων οικογενειών, ο οριακός ρόλος της ιρλανδικής γλώσσας στο εκπαιδευτικό σύστημα και η γενική πίεση από την αγγλόφωνη κοινότητα.For a description of this in a local area and the steps taken to counter it, see http://www.udaras.ie/en/faoin-udaras/cliant-chomhlachtai/cas-staideir/ceim-aniar-teo-caomhnu-teanga-i-ndun-na-ngall/. Δεν υπάρχουν στοιχεία ότι περίοδοι σχετικής ευημερίας έχουν βελτιώσει ουσιαστικά την κατάσταση της γλώσσας.

Παραπομπές

Εξωτερικοί σύνδεσμοι


Κατηγορία:Πολιτισμική γεωγραφία
Κατηγορία:Γεωγραφία της Ιρλανδίας
Κατηγορία:Γλωσσική γεωγραφία